مهبهست
– تۆژینهوهیه له مهیل ئهم گرووپه بۆ دێمۆکراسی
– به دوو جار پیاده کردنی مێتودی «چوار گۆشهی گفتوگۆ» دهرفهت بده بهشداربوان ههستی خۆیان دهربارهی دێمۆکراسی دهرببڕن (بڕوانه پاشکۆی مێتودنامه).
1) «چوار گۆشه»: ڕێکاری ئایهتی (پۆزهتیڤ) ـی دێمۆکراسی
به دیدی ئێوه کامهیه لایهنی ئایهتی له دێمۆکراسیدا:
1- ههموو کهس بۆی ههیه بهشدار بێ
2- دهسهڵات پشتیوانیی زۆرینهی ههیه
3- بڕیارهکان باشتر دهبن
4- خاڵی دیکه
(لهوانهیه کهسێک داوای ڕوون کردنهوه و پێناسه بکات. وهڵام ئهوهیه بهشداربوان ئازادن، پرسیارهکان وهها لێک بدهنهوه که به باشی دهزانن.
ئهو بهشداربوانهی گۆشهی «خاڵی دیکه» ههڵدهبژێرن، بهگشتی ههڵبژاردنێکی نایهتی دهکهن – هیچ گۆشهیهکی دیکهیان له لا پهسهند نییه. لهوانهیه پاش ڕامانێکی زیاتر ڕووکارێکی ئایهتی ههڵبژێرن).
1) «چوار گۆشه»: ڕێکاری نایهتی (نێگهتیڤ) ـی دێمۆکراسی
چی سهخته، دژواره، کێشهداره له دێمۆکراسیدا؟
بۆ نموونه: له دێمۆکراتاندنی پهیوهستهکهی خۆتاندا – کارخانه، کۆمهڵه، کۆمیون، وهڵات و… هتد – چ دهرئهنجامێکی نایهتی دهبێ؟
1- ئاژاوڵه (بێسهروبهری، ههرا)
2- کهس بهرپرسایهتی ناگرێته ئهستۆ
3- بڕیارهکان خراپتر دهبن
4- خاڵی دیکه
2) ئهنجامگیری
سهرنجی بهشداربوان ڕاکێشه بۆ ئهو گۆشهیهی زۆرترین و ئهوهی کهمترین لایهنگری ههبوو له ههردوو ڕاپرسییهکهدا.
تێبینی
له ڕاپرسیی یهکهمدا زۆر جار وهها دهبێ گۆشهی «ههموو کهس بۆی ههیه بهشدار بێ» زۆرترین لایهنگری دهبێ و گۆشهی «دهسهڵات پشتیوانیی زۆرینهی ههیه» کهمترین لایهنگر.
ئهم ڕاهێنانه دهروازهیهکی باشه بۆ کارێکی سیستهماتیکی ورد و درێژمهودا دهربارهی دۆزهکانی دێمۆکراسی. گهر ئهم گرووپهی بهشداربوان کهمتر سهرنجی دایه بژارهی «دهسهڵات پشتیوانیی زۆرینهی ههیه» – که شاخاڵه له دیدی دێمۆکراسیی باوی ڕۆژاوادا – ئهوسا وهها باشه دهرفهتی بیردانهوهی زیادتری بۆ بڕهخسێنین.